b'\n_START_ARTICLE_\nValentinas Grei\xc4\x8di\xc5\xabnas\n_START_SECTION_\nBiografija\n_START_PARAGRAPH_\nNuo 1945\xc2\xa0m. gyveno Klaip\xc4\x97doje, 1946\xe2\x80\x931957\xc2\xa0m. mok\xc4\x97si ir sidabro medaliu baig\xc4\x97 Klaip\xc4\x97dos 1-\xc4\x85j\xc4\x85 vidurin\xc4\x99 mokykl\xc4\x85. 1958\xe2\x80\x931959\xc2\xa0m. sporto draugijos \xe2\x80\x9e\xc5\xbdalgiris\xe2\x80\x9c Klaip\xc4\x97dos miesto tarybos instruktorius. 1959\xe2\x80\x931960\xc2\xa0m. Klaip\xc4\x97dos m\xc4\x97sos kombinato sporto metodininkas. 1959\xe2\x80\x931965\xc2\xa0m. studijavo Kauno politechnikos instituto Klaip\xc4\x97dos fakultete, in\xc5\xbeinierius statybininkas._NEWLINE_1960\xe2\x80\x931961\xc2\xa0m. Klaip\xc4\x97dos statybos tresto in\xc5\xbeinierius. Nuo 1961\xc2\xa0m. Klaip\xc4\x97dos m\xc4\x97sos kombinato statybos direktorius, nuo 1965\xc2\xa0m. kombinato vyr. in\xc5\xbeinierius. 1967\xe2\x80\x931976\xc2\xa0m. Klaip\xc4\x97dos miesto Vykdomojo komiteto pirmininko pavaduotojas, 1976\xe2\x80\x931989\xc2\xa0m. pirmasis pavaduotojas. 1989\xe2\x80\x931990\xc2\xa0m. LKP Klaip\xc4\x97dos miesto komiteto I-asis sekretorius._NEWLINE_1990\xe2\x80\x931992\xc2\xa0m. Klaip\xc4\x97dos vicemeras. 1992\xe2\x80\x931999\xc2\xa0m. Klaip\xc4\x97dos valstybinio j\xc5\xabr\xc5\xb3 uosto direkcijos direktorius, 1999\xe2\x80\x932000\xc2\xa0m. direktoriaus pavaduotojas \xc5\xa0ventosios uostui. 2000\xc2\xa0m. Lietuvos j\xc5\xabr\xc5\xb3 krovos kompanij\xc5\xb3 asociacijos vykdantysis direktorius, viceprezidentas. 2000\xe2\x80\x932004\xc2\xa0m. LR Seimo narys.  2005\xe2\x80\x932009\xc2\xa0m. AB Klaip\xc4\x97dos j\xc5\xabr\xc5\xb3 krovini\xc5\xb3 kompanija (KLASCO) generalinis direktorius._NEWLINE_Iki 1990\xc2\xa0m. SSKP ir savaranki\xc5\xa1kos LKP narys, nuo 2001\xc2\xa0m. Lietuvos socialdemokrat\xc5\xb3 partijos Klaip\xc4\x97dos skyriaus narys, nuo 2001\xc2\xa0m. LSDP Klaip\xc4\x97dos skyriaus pirmininkas. 2003\xc2\xa0m. (mandato atsisak\xc4\x97) ir 2007\xe2\x80\x932011\xc2\xa0m. Klaip\xc4\x97dos miesto savivaldyb\xc4\x97s tarybos narys. Klaip\xc4\x97dos kra\xc5\xa1to prisijungimo prie Lietuvos paramos fondo pirmininkas.\n_START_SECTION_\nSportin\xc4\x97 veikla\n_START_PARAGRAPH_\n1955\xe2\x80\x931957\xc2\xa0m. ir 1962\xe2\x80\x931965\xc2\xa0m. Lietuvos vyr\xc5\xb3 krep\xc5\xa1inio rinktin\xc4\x97s narys. 1957\xe2\x80\x931958\xc2\xa0m. Kauno \xe2\x80\x9e\xc5\xbdalgirio\xe2\x80\x9c komandos \xc5\xbeaid\xc4\x97jas. 1958\xc2\xa0m. krep\xc5\xa1inio sporto meistras. 1958\xc2\xa0m. ir 1962\xc2\xa0m. (su Klaip\xc4\x97dos krep\xc5\xa1inio komanda \xe2\x80\x9eMaistas\xe2\x80\x9c) Lietuvos \xc4\x8dempionas. 1971\xe2\x80\x931979\xc2\xa0m. Lietuvos krep\xc5\xa1inio federacijos pirmininkas. Krep\xc5\xa1inio sporto klubo \xe2\x80\x9eNept\xc5\xabnas\xe2\x80\x9c prezidentas.'